b'\n_START_ARTICLE_\nKremen\xc4\x8devo steklo\n_START_PARAGRAPH_\nKremen\xc4\x8devo steklo (tudi flintovo steklo iz angle\xc5\xa1ke besede flint, kar pomeni kremen, tudi svin\xc4\x8devo steklo) je steklo s precej visoko vsebnostjo svin\xc4\x8devega oksida._NEWLINE_Kremen\xc4\x8devo steklo ima Abbejevo \xc5\xa1tevilo manj\xc5\xa1e od 50, kar je zelo malo. Lomni koli\xc4\x8dnik pa ima vrednosti med 1,45 in 2,00.\n_START_SECTION_\nZgodovina\n_START_PARAGRAPH_\nZa\xc4\x8detki izdelave kremen\xc4\x8devega stekla segajo v leto 1600. Pri izdelavi stekla s pihanjem so pri\xc4\x8deli dodajati kremen v prahu, da bi izbolj\xc5\xa1ali kakovost stekla. Pravo kremen\xc4\x8devo steklo je prvi razvil v letu 1662 angle\xc5\xa1ki steklar in poslovne\xc5\xbe George Ravenscroft. S pomo\xc4\x8djo dodajanja kremena je mo\xc4\x8dno izbolj\xc5\xa1al lomne zna\xc4\x8dilnosti stekla. Pri\xc4\x8del je dodajati tudi svinec in je s tem \xc5\xa1e izbolj\xc5\xa1al kakovost stekla. Danes ga zaradi tega imenujejo tudi svin\xc4\x8devo steklo, ime kremen\xc4\x8devo ali flintovo steklo je \xc5\xa1e ostalo v uporabi.\n_START_SECTION_\nUporaba\n_START_PARAGRAPH_\nKombinacija konkavne le\xc4\x8de iz kremen\xc4\x8devega stekla in konveksne le\xc4\x8de iz kronskega stekla da le\xc4\x8do, ki ka\xc5\xbee izredno majhno kromatsko aberacijo (akromat)'